1983. aastal võttis nõukogu pärast aastaid kestnud läbirääkimisi vastu määruse (EMÜ) nr 170/83, kehtestades sellega uue põlvkonna ühise kalanduspoliitika, mille raames kohustuti järgima majandusvööndeid, määratleti suhtelise stabiilsuse mõiste ning sätestati lubatud kogupüügil ja kvootidel põhinevad kaitse- ja majandamismeetmed. Pärast 1983. aastat tuli ühist kalanduspoliitikat kohandada Gröönimaa lahkumisega ühendusest 1985. aastal, Hispaania ja Portugali ühinemisega 1986. aastal ning Saksamaa taasühendamisega 1990. aastal. Need kolm sündmust mõjutasid ühenduse laevastiku suurust ja struktuuri ning selle püügipotentsiaali.